**ОТЧЕТ**

**за осъществената контролна дейност от РИОСВ-Пазарджик**

**за месец ноември 2024 г.**

През **м. ноември 2024 г.** експертите и специалистите на РИОСВ-Пазарджик извършиха **77** проверки в **71** обекта, от които **53** са планови и **24** извънредни. В рамките на осъществения контрол са дадени **17** предписания за отстраняване на констатирани несъответствия и предприемане на мерки. За периода са предприети действия по **9** сигнала.

През м. ноември експерти на РИОСВ-Пазарджик взеха участие в заседание на ОбЕСУТ при Община Пазарджик, в курс на тема: "Генетично модифицирани организми, продукти на новите геномни техники - новости в законодателството и аналитични практики", в комисия за съдържанието, създаването и поддържането на КККР за обекти в населени места в общините: Батак, Пазарджик, Септември, Велинград и Лесичово, в областна епизоотична комисия и в заседание на комисия по чл. 17 при ОД „Земеделие“.

 През отчетния период РИОСВ-Пазарджик изготви оперативен план за дейността си за периода 2025 – 2028 г. с поставени стратегически и оперативни цели и планирани дейности и срокове за постигането им.

 **Административнонаказателна дейност**

През м. ноември 2024 г. са издадени две (2) наказателни постановления (НП) на юридически лица, с които са наложени имуществени санкции, и двете в размер на 1000 лв. за нарушение на чл. 48, ал. 1, т. 11 от Закона за водите (ЗВ).

Издадена е една Резолюция за прекратяване на административнонаказателна преписка на основание чл. 54, ал. 1, т. 6 от ЗАНН, поради изтичане на срока по чл. 34, ал. 3 от ЗАНН.

През м. ноември 2024 г. няма съставени АУАН, сключени споразуменя, наложени санкции по реда на чл. 69 от ЗООС и ПАМ.

Събраните суми от РИОСВ-Пазарджик по наложени глоби и санкции през м. ноември 2024 г. са в общ размер 1602.80 лева, от които няма наложени санкции по чл. 69 от ЗООС, 1602.80 лева е събраната сума от платени глоби /имуществени санкции по НП за нарушения на екологичното законодателство и влезли в сила НП и споразумения /по транзитната сметка.

Няма събрани суми от НАП по наложени глоби и/или санкции по специалните закони.

**Акценти от извършената месечна контролна дейност**

Изпълнение на годишния план за контролна дейност за 2024 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията за трансграничен превоз на отпадъци.

Последващ контрол за изпълнение на дадени предписания.

Проверки по сигнали и жалби на граждани.

 **По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* проведена е процедура по ЗЗТ за обявяване на нова защитена територия – защитена местност;
* контрол върху спазване на условията, дадени в административни актове на министъра на околната среда и водите, издадени по реда на Наредба № 8 за изключенията от забраните;
* участие в ежегодния мониторинг на дива коза на територията на Западни Родопи;
* проверка на обстоятелствата, посочени в постъпили сигнали на „зелен“ телефон;
* подпомагане на други институции в сферата на природозащитното законодателство;
* упражняване на контрол върху спазването на условията, поставени в Решения по реда на Глава шеста от ЗООС, издадени от директора на РИОСВ-Пазарджик;
* проверка на поставени условия в Решение по ОС;

 **Tекущият и превантивен контрол** се извършват съгласно утвърден от министъра на околната среда и водите годишен план за контролната дейност на РИОСВ-Пазарджик за 2024 г. Извършени са планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **29;**
* Проверки по Закон за водите – **14**;
* Проверки по прилагане разпоредбите на ЗЧАВ - **6;**
* Проверки по прилагане на гл. 6 на ЗООС **- 2;**
* Други по ЗООС - **1**;
* Комплексни проверки на дружества без КР - **4;**
* Комплексни проверки на дружества с КР - **2**;
* Контрол по ЗБР и ЗТЗ - **19;**

 **Планови комплексни проверки на обекти без комплексно разрешително:**

* ,,МБИ Медет“ АД, с. Панагюрски колонии, общ. Панагюрище – обект за производство на меден концентрат. Проверени компоненти и фактори на околната среда: „атмосферен въздух“, „води“ и „химични вещества“. При извършената проверка се констатира пропуск по отношение на закона за водите, за което е дадено едно предписание. Предстои последващ контрол.
* „АДИС–4“ ЕООД – предприятие за производство на дървесни пелети в гр. Костандово, общ. Ракитово. Проверка по компонент „атмосферен въздух“ и по факторите на околната среда „отпадъци“ и “екологична отговорност“. Констатира се изпълнение на условията в издадените документи по чл. 35 от ЗУО, на изискванията и разпоредбите на ЗУО, ЗЧАВ и ЗОПОЕЩ, както и на всички подзаконови нормативни актове.
* „Галванопрактик – Петров Съдружие“ СД – цех за галванични покрития в гр. Панагюрище. Проверени компоненти и фактори - „води“ и „химични вещества“. При извършената проверка не са установени несъответствия с изискванията на ЗВ и ЗЗВВХВС.
* „ВИ-22“ ЕООД - цех за производство на пелети и балиране на талаш в гр. Пазарджик. Проверка по компонент „атмосферен въздух“ и по фактор „отпадъци“. Дейността е прекратена през 2024 г. с решение на директора на РИОСВ-Пазарджик. При проверката не се констатира наличие на отпадъци. Съоръженията са демонтирани и не са налични на площадката. Изпълнено е условието, свързано с безопасното ликвидиране на дейността и възстановяване на терена (чл.72(4) от ЗУО).

 **Атмосферен въздух** – през м. ноември от експертите в направлението са извършени 6 проверки по ЗЧАВ - 2 планови и 4 извънредни. Взето е участие в 2 комплексни проверки на обекти без КР и в 1 проверка на оператор с издадено КР /спазват се поставените в КР условия № 9 - емисии в атмосферата и № 12 – шум/.

 **По ЗЧАВ и подзаконови нормативни актове:**

 **Планови проверки**

 По Регламент (ЕС) 2024/573 на Европейския парламент и на Съвета от 7 февруари 2024 г. за флуорсъдържащите парникови газове, за изменение на директива (ЕС) 2019/1937 и за отмяна на Регламент (ЕС) № 517/2014 е извършена проверка на сервиз за хладилна техника в гр. Пазарджик. Лицето, извършващо дейност с флуорсъдържащи парникови газове притежава документ за правоспособност, издаден на основание чл. 17б от ЗЧАВ. Не се установиха несъответствия с нормативните изисквания на ЗЧАВ.

 Извършена е проверка на община Велинград за изпълнение на актуализираната общинска програма за намаляване нивата на замърсителите и за достигане на утвърдените норми за вредни вещества за периода 2020 - 2025 г. Община Велинград изпълнява заложените мерки в плана за действие към програмата.

 **Извънредни проверки**

 Във връзка с дадени предписания е извършена проверка на предприятие за леене под налягане на алуминиеви и цинкови детайли в гр. Панагюрище. Операторът е вдигнал височината на изпускащите устройства на неподвижните източници на емисии, съобразно нормативните изисквания.

 По постъпили сигнали са извършени 3 проверки:

 Във връзка с постъпил сигнал, че от дейността на кариера в с. Огняново, общ. Пазарджик районът е покрит с прах и не се оросява редовно, се извърши проверка на място. При проверката в с. Огняново визуално не се установи запрашаване при преминаване на транспортни средства. Участък от републикански път III-8004 преминава през територията на варовия завод и кариера „Огняново“. На входа за транспортни средства дружеството „Огняново К“ АД е изградило басейн, пълен с вода. Успоредно на републиканския път, в посока с. Исперихово, при ТМСИ 1 и след него има оросителна инсталация. В момента на проверката участъкът от входа за транспортни средства до входа за персонала е оросен. Оросяване се извършва и на републиканския път, преминаващ през село Огняново. От дневника за работата на водоноската се установи, че в деня на подаване на сигнала оросяване е извършено в 10:15 часа.

 Във връзка с постъпил сигнал за запрашаване, миризма от изгоряла люспа и шум от оризарна в с. Ковачево, общ. Септември се извърши проверка, при която се установи, че към момента в обекта се извършва само преработка на ориз и съхранение на зърно. Не се извършва дейност изсушаване на зърно в производствените помещения за сушене. Пещите към сушилните не работят. Операторът е предприел редица мерки за ограничаване на емисиите от прахообразни вещества. Проблем от производствен шум не се установи.

 По постъпил сигнал за черен дим от сградата на „Екобулхарт“ в с. Главиница и твърдение, че се изгарят отпадъци, се извърши проверка на място. За гориво в котела, захранващ с топъл въздух барабанната сушилня на инсталация за сушене на целулозен влакнест материал, се използват пелети. Котелът е специализиран за изгаряне на пелети и в него няма възможност за изгаряне на друг вид гориво. Не се установи изгаряне на отпадъци. Отпадъчните газове от инсталацията са обхванати и посредством въздуховоди, свързани към изпускащо устройство (комин) се отвеждат организирано в атмосферния въздух. Изпускането на емисии на вредни вещества в атмосферния въздух се извършва след пречистване от пречиствателни съоръжения (циклони). В момента на проверката изпусканият дим е бял.

 През м. ноември в РИОСВ-Пазарджик постъпиха два доклада с резултати от извършени СПИ на промишлен шум в околната среда - от инсталация за производство на катодна мед в землището на с. Цар Асен и на варов завод „Огняново“ в землището на с. Огняново, общ. Пазарджик. Представените резултати не показват превишаване на граничните стойности на еквивалентните нива на шум по границите на производствената площадка и в мястото на въздействие.

 Извършени са оценки на представени доклади с резултати от проведени СПИ на емисии на вредни вещества, изпускани в атмосферния въздух от 18 неподвижни източника (18 изпускащи устройства) на 4 производствени обекта, намиращи се в гр. Панагюрище, гр. Пещера, с. Радилово и с. Огняново, както и на 3 доклада за СПИ на 2 изпускащи устройства на РДБО Панагюрище за м. септември, м. октомври и м. ноември. Анализът на резултатите показва, че са спазени емисионните норми.

 Извършен е анализ на получени резултати от РЛ Пловдив към ИАОС от проведени през м. октомври 2024 г. контролни измервания на замърсители, изпускани във въздуха от неподвижни източници, намиращи се на основната производствена площадка на „Биовет“ АД, гр. Пещера. Резултатите показват спазване на емисионните норми, определени в КР. Изготвен и утвърден е доклад по реда на чл. 25, ал. 4 от Наредба № 6/1999 г.

 Извършена е оценка на резултатите от представен доклад от извършени СНИ на инсталация за производство на енергия от отпадъци и биомаса в гр. Пещера за м. октомври 2024 г. Анализът им показва, че са спазени емисионните норми, определени в издаденото КР на оператора.

 Утвърдени са 6 точки за вземане на проби/извадки за извършване на регламентирани измервания от неподвижни източници на емисии.

 Заверен е дневник за състоянието на системата, съответстваща на Етап II на УБП на оператор на бензиностанция, в изпълнение на изискванията на Наредба № 16 от 12.08.1999 г. за ограничаване емисиите на летливи органични съединения при съхранение, товарене или разтоварване и превоз на бензини.

 Извършено е ежеседмично следене на сайтове в интернет за реклама на хладилни агенти – вещества, които нарушават озоновия слой и флуорсъдържащи парникови газове в бутилки за еднократна употреба или предлагани на по-ниски цени.

 **Води** – през м. ноември са извършени 14 проверки на 14 обекта, 12 от които са планови - по ЗВ и 2 са извънредни – по сигнали. Експертите от направлението взеха участие в проверка на оператор с КР и бяха водещи при проверка на обект без КР – „МБИ Медет“АД, с. Панагюрски колонии. Обектът се експлоатира съгласно технологична схема за производство на меден концентрат. При извършената проверка се констатира пропуск по отношение на ЗВ, за което е дадено едно предписание. Предстои последващ контрол.

Извършените планови проверки по Заповед РД-955/2023 г. на МОСВ са за провеждане на емисионен контрол. Взети са водни проби от „Асарел Медет“ АД, гр. Панагюрище и от „Оптикс“ АД, с. Попинци, общ. Панагюрище.За отстраняване на отклонения от технологичния режим на работа на съоръженията и предприемане на превантивни мерки са дадени 7 предписания. Три от тях са изпълнени. За останалите предстоят проверки за изпълнението им.

 Извънредни проверки:

* По сигнал за нерегламентирано заустване е извършена проверка на автомивка в с. Нова Махала, общ. Батак. Обектът разполага с пречиствателни съоръжения за отпадъчни води, които са заустени в канализационната система на с. Нова махала. Предствен е предварителен договор с „ВиК“ ЕООД, гр. Батак. Дадено е предписание, което е изпълнено.
* По сигнал за мъртва риба е извършена проверка на напоителен канал „с. Ветрен дол – с. Дебращица“ при с. Ветрен дол с оператор „Напоителни системи“ ЕАД, клон Тополница. Констатираха се плаващи в канала опаковки от ПВЦ и наличие на 3-4 бр. мъртви риби, които не са характерни за това ХТС/вероятно изхвърлени/. Дадено е предписание за почистване на канала, което е изпълнено.

 **Почви –** презм. ноември е взето участие в проверка на обект с КР - инсталация за производство на електролитна мед. Проверено е изпълнението на Условие 13 ,,Опазване на почвите и подземните води от замърсяване“. Констатира се изпълнение на всички точки от условието в КР и спазване на разпоредбите на Закона за почвите и на Закона за опазване на земеделските земи.

През отчетния период експертът от направлението взе участие в приемателна комисия за приемане на етап ,,Биологична рекултивация“ на общинско депо за ТБО на община Пазарджик, назначена със заповед на кмета на общината. Установи се, че рекултивацията е извършена с добро качество, при спазване на изискванията и разпоредбите на Наредба 26/1996 г. и одобрения проект за рекултивация и е приета от всички участници в комисията.

 **Биологично разнообразие и НЕМ** – през м. ноември експертите и специалистите от направление БРЗТЗ извършиха 19 проверки в 13 обекта, в т.ч. 14 планови, 5 извънредни и 12 обхода. В рамките на осъществявания контрол няма дадени предписания и съставени АУАН.

Предявен е АУАН, съставен от директора на РИОСВ-Варна на физическо лице с адресна регистрация в гр. Ветрен, общ. Септември по реда на чл. 43, ал. 4 от ЗАНН. Актът е съставен за нарушение на т. 8.5 от заповед № РД-354/31.03.2021 г. на министъра на ОСВ за обявяване на ЗЗ BG 0000100 "Плаж Шкорпиловци" в териториалния обхват на РИОСВ-Варна.

Контролна дейност

 През отчетния период от специалистите подвижна паркова охрана са извършени 7 планови проверки, 1 извънредна проверка - по сигнал и 12 обхода в резервати „Купена“, „Дупката“ и „Мантарица“. При две от плановите проверки са установени маркирани и обозначени с табели две туристически пътеки, попадащи в границите на резерват „Купена“ от „Туристическо дружество „Купена-Пещера“. В писмо до дружество е разяснено, че посещенията в резервата могат да стават единствено по пътеката за посетители, обявена със заповед № РД-927/07.09.2004 г. на министъра на ОСВ.

Извършена е ревизия на участъци от резерват „Купена“. Не са констатирани нарушения.

След постъпил сигнал на „зелен“ телефон за сеч на дървета в резерват „Купена“ и превозването им с коне до гр. Пещера е извършена извънредна проверка на отделите, в близост до града, ставали обект на нарушения – незаконна сеч от жители на гр. Пещера. Не са установени нови нарушения, не са установени и не са докладвани такива от служителите паркова охрана при ежедневните им обходи в тези райони. Тъй като сигналът във втората си част се отнася за превозване на незаконно добити дърва в границите на населено място – гр. Пещера, сигналът е препратен по компетентност на ЮЦДП – Смолян.

 В РИОСВ-Пазарджик се проведе комисия за обявяване на нова защитена местност „Голяма Сютка“ в землищата на гр. Ракитово, гр. Батак и с. Грашево, общ. Велинград. Предложението беше прието от комисията. По предложение на представителите на общините Ракитово, Велинград и Батак беше взето решение от границите на бъдещата защитена местност да отпаднат имотите, собственост на община Ракитово. Предстои документацията за предложената ЗМ да бъде изпратена до министъра на ОСВ с предложение да бъде обявена новата ЗТ.

Взето е участие в съвместна проверка с направление ОВОС и ЕО на поставени условия в решение № ПК-08-ПР/2022 г. за ИП "Продължаване срока на предоставена концесия за добив на подземни богатства - строителни материали - мрамори" от находище "Герьовица", м. Айкъня, в землището с. Капитан Димитриево, общ. Пещера с възложител „Пътища“ ЕООД.

В рамките на четири дни беше взето участие в мониторинг на дива коза на територията на Западни Родопи. Обходени са 12 маршрута за наблюдение на територията на ДЛС „Кормисош“, ДЛС „Чепино“ и ДЛС „Борово. Данните са попълнени във формуляри и изпратени към ИАОС за обобщаване на резултатите.

При 5 планови проверки по изпълнението на условия, поставени в административни актове, издадени от министъра на ОСВ по реда на Наредба № 8 за изключенията се установи, че същите са изпълнени.

След постъпил сигнал на „зелен“ телефон за притежание на две кожи от защитения вид кафява мечка от физическо лице в с. Попинци, се извърши съвместна извънредна проверка на място със служители на ОД на МВР-Пазарджик. Установи се, че кожите са от дива свиня – вид, който не попада в приложение № 3 към чл. 37 от ЗБР (т.е. не представлява защитен вид по смисъла на закона).

След получени сигнали на „зелен“ телефон за бедстващи и намерени защитени животински видове (малък ястреб и смок мишкар) са предприети действия, съгласно чл. 39 от ЗБР - птицата е изпратена за лечение в спасителен център, а змията – освободена на подходящо за вида място.

 Превантивна дейност - акценти и резултати през м. ноември:

* изготвено е предложение за план за дейности в защитени територии – изключителна държавна собственост през 2025 г. - изпратено за съгласуване до министъра на ОСВ;
* изготвено е становище до ОД МВР във връзка с извършена от тях проверка по преписка с наш вх. № КД-07-63/07.11.2024 г.;
* изготвена е обща карта с външния контур на резерват „Мантарица“ в землището на гр. Ракитово и координатен регистър на точките, описващи границите на резервата;
* закупени са 6 фотокапана, които ще бъдат използвани от парковата охрана за установяване на нарушители и чрез фотонаблюдение ще се събират данни за разпространението и движението на животни, обитаващи резерватите;
* закупени са 2 електропастира, които ще бъдат предоставени за безвъзмездно ползване на пчелари с цел опазване на пчелините им от нападения от мечки;
* ежеседмично се добавят одобрените ИП, планове, програми и проекти в Единната информационна система за защитените зони от мрежата „Натура 2000“;
* актуализирана е информацията в регистъра за проведените процедури на ИП, планове, програми и проекти от РИОСВ – Пазарджик, публикуван на интернет страницата на инспекцията.

 През отчетния период експертите от направлението взеха участие в:

* курс, организиран от Национален център по обществено здраве и анализи на тема: "Генетично модифицирани организми, продукти на новите геномни техники - новости в законодателството и аналитични практики";
* в комисия по чл. 47, ал. 1 и 2 и във връзка с чл. 81б от Наредба № РД-2-20-5 за съдържанието, създаването и поддържането на КККР за обекти в населени места в общ. Батак, общ. Пазарджик, общ. Септември, общ. Велинград и общ. Лесичово;
* в областна епизоотична комисия за обявено огнище на болестта чума по дребните преживни животни в животновъдни обекти в землището на гр. Велинград.

 Във връзка с текущи процедури от експертите в направлението са изготвени: 57 писма по реда на чл. 2, ал. 2 от *Наредбата за ОС*, 12 вътрешни становища, 2 Решения по ОС и др. писма и справки.

 Постигнат ефект от контролната и превантивната дейност: предотвратяване и ограничаване на нарушения в ЗТ и ЗЗ, събрана е информация за числеността на популацията на дивата коза в Западни Родопи, опазване на застрашени видове от дивата фауна, обявяване на нова защитена територия, аргументирано определяне на кумулативната оценка и/или въздействия в рамките на процедурата по преценка на степента на въздействие на ППП/ИП върху защитените зони от националната екологична мрежа „Натура 2000“, подпомогнати са други институции при вземане на решения в сферата на природозащитното законодателство, процедурите по постъпили преписки от граждани и институции се провеждат в регламентираните срокове и при спазване на екологичното законодателство.

**Отпадъци -** през м. ноември 2024 г. по ЗУО са извършени **29** проверки в **28** обекта, от които **18** са планови и **11** извънредни. Дадени са **8** предписания.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол за чистотата на речните корита и прилежащи територии, на републиканската и общинска пътна мрежа, контрол по спазване на изискванията за трансграничен превоз на отпадъци, проверки по сигнали и жалби.

 **Планови проверки:**

Извършена е планова проверка във връзка с изпълнение задълженията на кмета на община Пазарджик по чл. 19, ал. 3, т. 5, т. 13 и т. 14 и чл. 52, ал. 6 от ЗУО. Установи се, че във връзка с изискванията на чл. 19, ал. 3, т. 13 и т. 14 от ЗУО на интернет страницата на общината не е налична информация за обществеността по т. 1 - 12, 14 и 15 от ЗУО, както и информация, относно мерките за предотвратяване образуването на отпадъци и нерегламентираното им изхвърляне. Не се поддържа регистър на площадките за предаване на отпадъци от пластмаса, стъкло, хартия и картон на територията на община Пазарджик. Дадени са предписания на кмета на общината да осигури липсващата информация на интернет страницата и да поддържа регистър на площадките за предаване на отпадъци от пластмаса, стъкло, хартия и картон на територията на община Пазарджик. Предстои последващ контрол.

Извършена е планова проверка на община Пазарджик във връзка с изискванията на чл. 19, ал. 3, т. 6, т. 7, т. 9 и т. 11 от ЗУО. Установи се, че кметът на общината не е предприел мерки за организиране на разделно събиране на опасни отпадъци извън обхвата на чл. 13, ал. 1 от ЗУО. Договорите за предаване на отработени масла, едрогабаритни отпадъци, както и за определените от кмета места за предаване на МРО от населението не са актуални, поради прекратяване на действието на документа за третиране на отпадъци на дружеството, с което са сключени. Дадени са 4 предписания за отстраняване на нарушенията. Предстои последващ контрол.

Извършени са планови проверки на: площадки за третиране на ОЧЦМ, НУБА, ИУЕЕО, ИУМПС и други опасни и неопасни отпадъци в с. Говедаре, общ. Пазарджик, в с. Симеоновец, общ. Септември и гр. Панагюрище, на дружество за третиране на ОЧЦМ, ИУМПС, ИУЕЕО, НУБА и други опасни и неопасни отпадъци в с. Злокучене, общ. Септември, на площадки за третиране на опасни и неопасни отпадъци в гр. Пазарджик и за третиране на неопасни отпадъци в с. Алеко Константиново, общ. Пазарджик. Проверени са условията, поставени в документите по чл. 35, ал. 1 по ЗУО. Не са установени несъответствия с нормативната уредба по ЗУО.

Извършен е планов контрол на две лечебни заведения в гр. Пазарджик и на цех за производство на интериорни врати в с. Радилово, общ. Пещера за изпълнение на разпоредбите на ЗУО и подзаконовите нормативни актове. Не се констатираха пропуски и нарушения на ЗУО.

Извършен е планов контрол на площадка за третиране на текстилни отпадъци в гр. Батак. Констатираните отпадъци при последната проверка, извършена през 2023 г. са налични и при настоящата проверка. Няма нови отпадъци, както и замърсявания с отпадъци около площадката.

При проверка на фирма производител на сладкарски изделия в гр. Пещера са представени документи за платена продуктова такса опаковки. При планов контрол на фирма, преработваща диворастящи плодове и гъби в гр. Стрелча се установи, че готовата продукция изцяло се изнася, а на обект за химическо чистене в гр. Панагюрище, че фирмата е преустановила дейността си и на обекта се извършва търговска дейност от други юридически лица. При две планови проверки на производители на пелети в гр. Велинград не се установиха нарушения. От едното дружество не са представени документи за платена продуктова такса опаковки, за пуснатата на вътрешния пазар опакована стока. Дадено е предписание да се представи в РИОСВ-Пазарджик копие от документи за платена продуктова такса опаковки. Срокът му не е изтекъл.

 **Извънредни проверки:**

 Извършени са извънредни проверки по подадени сигнали за замърсяване с отпадъци на терени в землищата на с. Левски, общ. Панагюрище и с. Смилец, общ. Стрелча и за нерегламентирано разкомплектоване на ИУМПС от частно лице в регулацията на гр. Велинград. За констатираните нарушения са дадени предписания със срок и отговорник за изпълнението им. Предстои последващ контрол.

 Извършена е извънредна проверка на дружество за третиране на неопасни отпадъци в гр. Пазарджик във връзка с издаване на разрешение за дейности с отпадъци по реда на чл. 35 от ЗУО и във връзка с чл. 70, ал. 2 от ЗУО. Площадката отговаря на изискванията на ЗУО.

Извършени са извънредни проверкина три обекта в гр. Пазарджик и на обектв с. Злокучене, общ.Септември във връзка с безопасното ликвидиране на дейността и възстановяване на терена (чл.72(4) от ЗУО).

Извършена е извънредна проверката на „Дм България“ ЕООД, гр. Велинград, Автогара Велинград, ул. „Криволак“ № 23А във връзка с получени чрез системата НИСО 7 бр. работни листове за преустановено образуване на отпадъци, съгл. чл. 21, ал. 1 от Наредба №2/2014 г. за класификация на отпадъците. В хода на проверката се установи, че дружеството все още извършва дейност, на обекта има наличие на отпадъци и източници, от които се образуват отпадъци.

При извънредна проверка на община Брацигово във връзка с изискванията на чл. 19, ал. 3, т. 9 от ЗУО се установи, че общината има сключен договор с фирма за събиране и предаване на опасни отпадъци извън обхвата на чл. 13, ал. 1 от ЗУО.

 **Последващ контрол:**

Извършен e последващ контрол на дадено предписание за почистване на замърсен с отпадъци терен в с. Мирянци, общ. Пазарджик, при който се установи, че теренът е почистен от отпадъци и не е допуснато последващо замърсяване. Даденото предписание е изпълнено.

Извършен е последващ контрол по изпълнение на дадено предписание относно воденето на отчетност на площадка за третиране на неопасни и опасни отпадъци в гр. Панагюрище. Предписанието е изпълнено.

 **ОХВ и контрол на риска –** през м. ноември експертът от направлението беше водещ на планова комплексна проверка на оператор без комплексно разрешително и взе участие в две проверки на оператори с КР.

 Извършен е превантивен контрол по прилагане на изискванията на глава седма, раздел I на ЗООС и ЗЗВВХВС във връзка с 3 процедури по глава шеста от ЗООС за ИП, планове и програми.

 Във връзка с годишния план за контрол на РИОСВ-Пазарджик е извършена планова комплексна проверка на „Галванопрактик - Петров Съдружие“ СД - цех за галванични покрития в гр. Панагюрище по компонент „води“ и фактор „химични вещества“. Не са установени несъответствия с изискванията на ЗВ и ЗЗВВХВС.

 Във връзка с влязло в сила КР е извършена извънредна проверка на „ПФБ Пресо Фондал България“ ЕООД, землище на с. Варвара, общ. Септември. Премахнато е ограничението за експлоатация на максималния капацитет на инсталацията, разрешен с комплексното разрешително.

 **КР и екологична отговорност** – през м. ноември са извършени две планови проверки на оператори с издадено комплексно разрешително:

• „ПФБ ПРЕСО ФОНДАЛ БЪЛГАРИЯ“ ЕООД - оператор на инсталация за топене на алуминиеви сплави и леене на детайли с издадено КР № 628-Н0/2023 г. При проверката са констатирани следните несъответствия: липса на част от документацията, изискваща се с условията на КР и заустване на охлаждащи води в съществуваща канализационна система при изрична забрана за заустване на води. На оператора е дадено предписание за привеждане в съответствие с условията на разрешителното. Предстои последващ контрол по изпълнение на предписанието.

• „Панагюрска медна компания“ АД - оператор на инсталация за производство на електролитна мед с издадено КР № 117-Н0-И1-А0-ТГ1/2013 г. При проверката е констатирано, че обвалована площ на резервоарите за съхранение на сярна киселина не е почистена от листна маса, отпадъци от пръст и метали. На оператора е дадено предписание за почистване на обваловката на резевоарите за съхранение на сярна киселина. Предстои последващ контрол по изпълнение на предписанието.

Изготвени документи: доклад от извършена проверка на „Елхим Искра“ АД, уведомителни писма и заповед относно предстоящата проверка, вътрешни становища по ИН, изпратени към ИАОС за окончателно съгласуване планове за собствен мониторинг на „ММ Галваникс“ ООД и за собствен мониторинг на емисиите в атмосферния въздух на „Огняново К“ АД.

**Екологична отговорност –** през м. ноември е взето участие в планова комплексна проверка на оператор, попадащ в приложното поле на ЗОПОЕЩ. При проверката не са констатирани несъответствия и на оператора не са давани предписания.

Въведени са данни в публичния регистър по ЗОПОЕЩ, съгласно Наредба за публичния регистър на операторите, които извършват дейностите по приложение №1 към чл. 3, т. 1 от ЗОПОЕЩ - въвеждане на нови оператори и изменение и/или допълнение на регистрация на вече въведени оператори по чл. 35, ал. 3 и 5 от ЗУО за добавяне на нови отпадъци и промяна на превозни средства.

**ОВОС и ЕО –** през отчетния период от експертите на направление ОВОС и ЕО са извършени 2 проверки, от които 1 планова и 1 извънредна. В рамките на осъществения контрол е съставен един констативен протокол, няма дадени предписания, но е констатирано административно нарушение на екологичното законодателство.

В изпълнение на утвърдения план за контролна дейност е извършена планова проверка на място за изпълнение на поставени условия в решение за преценяване на необходимостта от извършване на ОВОС. Установено е неизпълнение на едно от поставените условия в издаденото решение № ПК-18-ПР/2022 г. за преценяване на необходимостта от извършване на ОВОС. Предстои съставяне на АУАН на възложителя – „Пътища“ АД и издаване на наказателно постановление, с което ще се определи видът и размерът на наказанието.

Извършена е извънредна проверка по документи относно давността на Решение по ОВОС, при която е установено, че към момента издаденото решение по ОВОС № 45-1/2003 г. с възложител „Ирида 2003” ООД е в сила.

През м. ноември в РИОСВ-Пазарджик постъпиха: 59 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 36 преписки за ИП и 9 преписки за планове и програми, съгласно Приложение 1 и 2 на ЗООС, 12 от които приключиха с краен акт. Издадени са: 6 решения за преценяване на необходимостта от извършване на ОВОС, с характер „да не се извършва ОВОС“, 1 решение за преценяване на необходимостта от извършване на ЕО, с характер „да не се извършва ЕО“, 2 решения за прекратяване на процедури по ОВОС, 3 решения за прекратяване на процедури по ЕО, 5 указания за следващи действия за провеждане на процедури по реда на глава шеста от ЗООС, 1 становище с отрицателна оценка на ДОВОС и ДОСВ, 1 становище във връзка с консултация на задание за обхват и съдържание на ДОВОС, 1 становище във връзка с консултация по чл. 20 от Наредбата за ЕО на ДЕО на ОУП на община Батак, а 25 преписки, от които 1 искане за издаване на становище по екологична оценка на ОУП на община Сърница, 21 във връзка с процедури по преценяване на необходимостта от ОВОС и 3 във връзка с процедури по преценяване на необходимостта от извършване на ЕО, са още в срок за отговор.

Във връзка с провеждане на процедурите по ОВОС и ЕО са изпратени общо 82 писма (в т.ч. уведомителни и напомнителни писма до възложителя, за допълнителна информация, за становища от БДИБР-Пловдив, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.).

Във връзка с подобряване координацията между институциите е взето участие в заседание на ОбЕСУТ при Община Пазарджик и в заседание на комисия по чл. 17 при ОД „Земеделие“.

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

 Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик. В резултат на упражнен контрол и дадени предписания през м. ноември са почистени замърсени с отпадъци терени в землището на с. Мирянци, общ. Пазарджик.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява реализацията на инвестиционните предложения спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти или дейности без необходимите проведени процедури по реда на глава шеста от ЗООС.

*През м. ноември са постановени:*  6 решения за преценяване на необходимостта от извършване на ОВОС с характер „да не се извършва ОВОС“, 1 решение за преценяване на необходимостта от извършване на ЕО с характер „да не се извършва ЕО“, 2 решения за прекратяване на процедури по ОВОС, 3 решения за прекратяване на процедури по ЕО и 2 решения по ОС.

*За периода са издадени:* 1 разрешение за извършване на дейности по третиране на отпадъци на основание чл. 71, ал. 1 от ЗУО, 2 разрешения за извършване на дейности по третиране на отпадъци на основание чл. 73, ал. 4 от ЗУО, 1 решение за прекратяване действието на разрешение за дейности по третиране на отпадъци на основание чл. 72, ал. 3, т. 2, 2 РД за извършване на дейности по събиране и транспортиране на отпадъци на основание чл. 78, ал. 10 от ЗУО, 6 РД за извършване на дейности по събиране и транспортиране на отпадъци на основание чл. 79, ал. 1 от ЗУО, 1 решение за отказ от издаване на РД за дейности по събиране и транспортиране на отпадъци на основание чл. 78, ал. 12, т. 1 и т. 2 и 1 решение за прекратяване действието на РД за дейности по третиране на отпадъци на основание чл. 80, ал. 1, т. 1., 8 становища за 18 бр. върнати работни листове за класификация на отпадъци и 35 бр. утвърдени работни листове за класификация на отпадъци.

**Обществеността –** през м. ноември РИОСВ-Пазарджик отговори на заявление по ЗДОИ на юридическо лице. Заявителят получи пълен достъп до исканата информация.

РИОСВ-Пазарджик беше част от журито и раздаде специални награди на авторите на най-впечатляващите ученически проекти, представени в конкурса „В час с климатичните промени“ на първата научно - практическа конференция „Зелено образование за устойчиво бъдеще“, провела се на 11 и 12 ноември в гр. Пазарджик.

 РИОСВ-Пазарджик и ОУ „Христо Ботев“ в с. Калугерово, общ. Лесичово отбелязаха Европейската седмица за намаляване на отпадъците. Училището получи от екоинспекцията преса за пластмасови бутилки, с която ще подпомогне рециклирането на събираните в училището – процес, започнат от учениците и учителите преди месеци. РИОСВ-Пазарджик постави старт на кампания за събиране на негодни батерии от домакинствата и в това училище.

 Инспекцията подпомогна с личен принос и подаръци инициативата на  ДГ „Слънчо“ в гр. Пазарджик „Да засадим дърво, а не да отрежем“. Децата от подготвителна група „Здравец“ участваха в засаждането на елхови дръвчета в двора на детската градина, а РИОСВ награди усърдието им със „Зелени приказки“, книжки с песнички и стихчета за деца, посветени на природата, с разкази за отпадъците и брошури за защитените земноводни и влечуги в област Пазарджик.

 **КОСТАДИН ГЕШЕВ,**

*Директор на РИОСВ-Пазарджик*